CELEX: 62007TN0119
Language: da
Date: 2007-04-16 00:00:00
Title: Sag T-119/07: Sag anlagt den 16. april 2007 — Italien mod Kommissionen

9.6.2007   
            
            
               DA
            
            
               Den Europæiske Unions Tidende
            
            
               C 129/24
            
         Sag anlagt den 16. april 2007 — Italien mod Kommissionen
   (Sag T-119/07)
   (2007/C 129/41)
   Processprog: italiensk
   Parter
   
      Sagsøger: Den Italienske Republik (Rom, Italien) (ved avvocato G. Aiello)
   
      Sagsøgt: Kommissionen for De Europæiske Fællesskaber
   Sagsøgerens påstande
   
               —
            
            
               Kommissionens beslutning K(2007) 286 endelig udg. af 7. februar 2007 annulleres.
            
         
               —
            
            
               Kommissionen for De Europæiske Fællesskaber tilpligtes at betale sagens omkostninger.
            
         Søgsmålsgrunde og væsentligste argumenter
   Den foreliggende sag er rettet mod beslutningen K(2007) 286 endelig udg. af 7. februar 2007 vedrørende 80 % fritagelse fra punktafgift på mineralolier, der bruges som brændstof med henblik på produktionen af aluminiumoxid i Gardanne-regionen, Shannon-regionen og på Sardinien, gennemført af henholdsvis Frankrig, Irland og Italien. Den italienske regerings punktafgiftsfritagelser for Eurallumina SpA med bestemmelse om, at de sidste 20 % skulle anvendes til at geninddrive de skattelettelser, den begunstigede var blevet indrømmet siden 1. januar 2004, blev ved denne beslutning erklæret ulovlige.
   Sagsøgeren har til støtte for sine påstande gjort følgende gældende:
   
               —
            
            
               Der er sket en tilsidesættelse af traktatens artikel 87, stk. 1, for så vidt som det ved den anfægtede beslutning er blevet fundet, at den i italiensk lovgivning fastsatte punktafgiftsfritagelse udgjorde statsstøtte. Det gøres i den forbindelse gældende, at de pågældende punktafgiftsfritagelser ikke er statsstøtte, men at de snarere er en del af det nationale skattesystems sammenhæng, således som affattelsen af direktiv 2003/96/EF (1) bekræfter. Såfremt der er tale om statsstøtte, ville denne støtte i hvert fald indtil den 31. december 2006 nemlig udtrykkeligt være tilladt i henhold til nævnte direktiv. Under henvisning til de pågældende foranstaltningers påstået selektive karakter bemærkes det, at disse foranstaltninger gælder generelt for samtlige virksomheder, der anvender mineralolier til produktionen af aluminiumoxid. Den omstændighed, at der i Italien kun findes én fabrik, hvor der anvendes mineralolier som led i produktionen, har udelukkende faktisk betydning og kan ikke forhindre bestemmelsens generelle rækkevidde.
            
         
               —
            
            
               Der er sket en tilsidesættelse af traktatens artikel 87, stk. 3, samt Fællesskabets retningslinjer for statsstøtte med regionalt sigte fra 1998, idet den omstridte punktafgiftsfritagelse, der er genstand for denne sag, burde anses for egnet til at fremme den økonomiske udvikling i regionen Sardinien.
            
         
               —
            
            
               Der er sket en tilsidesættelse af punkt 51 i afsnit E.3.2 i EF-rammebestemmelserne for statsstøtte til miljøbeskyttelse (EFT 2001 C 37, s. 3), for så vidt der i den foreliggende sag ikke mangler aftaler mellem den pågældende medlemsstat og modtagervirksomheden om støtten til forbedringer af miljøbeskyttelsesresultater.
            
         
               —
            
            
               Endeligt har sagsøgeren gjort gældende, at der er sket en tilsidesættelse af princippet om beskyttelse af den berettigede forventning og formodningen for fællesskabsretsakternes lovlighed.
            
         
      (1)  Rådets direktiv 2003/96/EF af 27.10.2003 om omstrukturering af EF-bestemmelserne for beskatning af energiprodukter og elektricitet (EFT L 283 af 31.10.2003, s. 51).